CELEX: 32010R0172
Language: bg
Date: 2010-03-01
Title: Регламент (ЕС) № 172/2010 на Комисията от 1 март 2010 година за вписване на название в Регистъра на храните с традиционно специфичен характер [Prekmurska gibanica (ХТСХ)]

2.3.2010   
            
            
               BG
            
            
               Официален вестник на Европейския съюз
            
            
               L 51/11
            
         РЕГЛАМЕНТ (ЕС) № 172/2010 НА КОМИСИЯТА
   от 1 март 2010 година
   за вписване на название в Регистъра на храните с традиционно специфичен характер [Prekmurska gibanica (ХТСХ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 509/2006 на Съвета от 20 март 2006 г. относно селскостопански и хранителни продукти с традиционно специфичен характер (1), и по-специално член 9, параграф 4, първа алинея от него,
   като има предвид, че:
   
               (1)
            
            
               В съответствие с член 8, параграф 2, първа алинея от Регламент (ЕО) № 509/2006 и в приложение на член 19, параграф 3 от посочения регламент, заявката за регистрация на названието „Prekmurska gibanica“, подадена от Словения, бе публикувана в Официален вестник на Европейския съюз
                   (2).
            
         
               (2)
            
            
               Тъй като Комисията не е получила никакви възражения съгласно член 9 от Регламент (ЕО) № 509/2006, названието следва да се регистрира.
            
         
               (3)
            
            
               В заявката бе поискана защитата, посочена в член 13, параграф 2 от Регламент (ЕО) № 509/2006. Посочената защита следва да бъде предоставена на названието „Prekmurska gibanica“ доколкото, при липса на възражения, не е установено, че това название се използва по законен, признат и икономически значим начин за сходни селскостопански или хранителни продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Прилага се защитата, посочена в член 13, параграф 2 от Регламент (ЕО) № 509/2006.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 март 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 93, 31.3.2006 г., стр. 1.
   
      (2)  ОВ C 138, 18.6.2009 г., стр. 9.
   
      ПРИЛОЖЕНИЕ
      Хранителни продукти, изброени в приложение I към Регламент (ЕО) № 509/2006:
      
         Клас 2.3.   Захарни изделия, хляб, пасти, кейкове, бисквити и други печени изделия
      
      СЛОВЕНИЯ
      Prekmurska gibanica (ХТСХ)
      Използването на наименованието е запазено.